smcproject/ml-wiki-sentences huggingface dataset:
വേനൽക്കാലത്ത് അവർ നീന്താൻ പോയി, ഹൗട്ട്സ്-ഡി-സീനിലെ സീക്സിലുള്ള അവരുടെ വീടിന്റെ പൂന്തോട്ടത്തിൽ മേരി ജിംനാസ്റ്റിക് ഉപകരണങ്ങൾ സ്ഥാപിച്ചിരുന്നു.
ഈവും, ഐറിനും തയ്യൽ, പൂന്തോട്ടപരിപാലനം, പാചകം എന്നിവയും പഠിച്ചു.
പെൺകുട്ടികൾ ഫ്രഞ്ച് പൗരന്മാരായിരുന്നു (പിന്നീട് ഈവ് ഒരു അമേരിക്കൻ പൗരനായി), അവരുടെ ആദ്യത്തെ ഭാഷ ഫ്രഞ്ച് ആയിരുന്നുവെങ്കിലും, അവരുടെ പോളിഷ് ഉത്ഭവത്തെക്കുറിച്ച് അവർക്ക് പരിചിതവും പോളിഷ് സംസാരിക്കുന്നവരുമായിരുന്നു.
1911-ൽ അവർ പോളണ്ട് സന്ദർശിച്ചു (തെക്കൻ ഭാഗം, അന്ന് ഓസ്ട്രിയൻ ഭരണത്തിൻ കീഴിലായിരുന്നു).
പോളണ്ട് സന്ദർശന വേളയിൽ അവർ കുതിരപ്പുറത്തു സവാരി നടത്തുകയും മലകളിൽ കാൽനടയായി യാത്ര ചെയ്യുകയും ചെയ്തിരുന്നു.
കൗമാരം
1921-ൽ, ഈവ് അറ്റ്ലാന്റിക് സമുദ്രത്തിലൂടെയുള്ള ആദ്യ യാത്ര ആരംഭിച്ചു.
ആ വസന്തകാലത്ത്, അവൾ സഹോദരിയോടും അമ്മയോടും കൂടി ആർ‌എം‌എസ് ഒളിമ്പിക് കപ്പലിൽ ന്യൂയോർക്ക് സിറ്റിയിലേക്ക് യാത്രയായി.
റേഡിയവും പോളോണിയവും കണ്ടെത്തിയതിൽ നോബൽ സമ്മാനത്തിന്റെ രണ്ടുതവണ സമ്മാന ജേതാവെന്ന നിലയിൽ മേരി ക്യൂറിയെ എല്ലാ ചടങ്ങുകളോടെയും സ്വാഗതം ചെയ്തു.
അവരുടെ പെൺമക്കളും അമേരിക്കൻ ഉന്നത സമൂഹത്തിൽ വളരെ പ്രചാരത്തിലായിരുന്നു.
പാർട്ടികളിൽ പ്രസന്നവും സന്തോഷകരവുമായ ഈവ്നെ "റേഡിയം കണ്ണുള്ള പെൺകുട്ടി" എന്ന് മാധ്യമങ്ങൾ വിശേഷിപ്പിച്ചു.
യാത്രയ്ക്കിടെ ഈവും ഐറിനും അവരുടെ അമ്മയുടെ "അംഗരക്ഷകരായി" പ്രവർത്തിച്ചു.
സാധാരണയായി ഗവേഷണ പ്രവർത്തനങ്ങളിൽ ശ്രദ്ധ കേന്ദ്രീകരിക്കുകയും ലളിതമായ ജീവിതത്തിന് മുൻഗണന നൽകുകയും ചെയ്യുന്ന മേരിക്ക് നൽകിയ ആദരപ്രകടനം അഭിമുഖീകരിക്കുന്നതിൽ എല്ലായ്പ്പോഴും ആനന്ദപ്രദമായിരുന്നില്ല.
അമേരിക്കൻ ഐക്യനാടുകളിൽ ആയിരിക്കുമ്പോൾ, മാരി, ഐറിൻ, ഈവ് എന്നിവർ പ്രസിഡന്റ് വാറൻ ജി. ഹാർഡിംഗിനെ വാഷിംഗ്ടൺ ഡി.സിയിൽ കണ്ടുമുട്ടി.
നയാഗ്ര വെള്ളച്ചാട്ടം കാണുകയും ഗ്രാൻഡ് കാന്യോൺ കാണാൻ ട്രെയിനിൽ പോകുകയും ചെയ്തു.
1921 ജൂണിൽ അവർ പാരീസിലേക്ക് മടങ്ങി.
അവലംബം പുറത്തേക്കുള്ള കണ്ണികൾ Ève Curie എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Ève Curie's biography Ève Curie's in Encyclopedia of World Biography The Land of My Mother – Polish-American documentary movie narrated by Eve Curie, 1941 യൂട്യൂബിൽ Obituary from The Times, October 26, 2007 Archived 2011-08-14 at the Wayback Machine .
Obituary from The Daily Telegraph, November 8, 2007 Archived 2008-01-18 at the Wayback Machine .
Obituary from The New York Times, October 25, 2007 Illustrated biography by Richard F Mould in English (PDF format) Archived 2016-03-04 at the Wayback Machine .
LIFE photo essay 'Doubleday Party for Eve Curie' 1939 TIME magazine cover featuring Eve Curie LIFE photo Captain Nolan tells Eve Curie her baggage was left behind in New York LIFE photo Eve Curie map reading with Frenchman Charles Rist on board Pan Am Clipper to Lisbon 1940 LIFE photo Eve Curie leads the passengers off the Boeing 314 at Lisbon 1940 LIFE photo Eve Curie dining with companions on the Lisbon bound Clipper 1940 LIFE Magazine Atlantic Clipper article featuring Eve Curie as passenger Works by or about ഈവ് ക്യൂറി at Internet Archive ഈവ് ക്യൂറി at Find a Grave
ഈവ് എസിൻ ഇംഗ്ലീഷ് വിലാസം https://ml.wikipedia.org/wiki/Eve_Esin
നൈജീരിയൻ നടിയാണ് ഈവ് എസിൻ.
2015-ൽ നൈജീരിയയിലെ ഏറ്റവും മികച്ച നടിക്കുള്ള സിറ്റി പീപ്പിൾ എന്റർടൈൻമെന്റ് അവാർഡ്സും ആഫ്രിക്ക മാജിക് വ്യൂവേഴ്‌സ് ചോയ്‌സ് അവാർഡ്സും നാടകത്തിലെ മികച്ച നടിക്കുള്ള ആഫ്രിക്ക മൂവി അക്കാദമി അവാർഡ്സും അവർ നേടിയിരുന്നു.
നൈജീരിയയിലെ അക്വ ഇബോം സ്റ്റേറ്റിലാണ് എസിൻ ജനിച്ചത്.
എസിൻ പ്രാഥമിക വിദ്യാഭ്യാസം അക്വ ഇബോമിലെ സ്വന്തം പട്ടണത്തിൽ പൂർത്തിയാക്കി.
പ്രൈമറി സ്കൂൾ വിദ്യാഭ്യാസം പൂർത്തിയാക്കിയ എസിൻ, അക്വ ഇബോം സ്റ്റേറ്റിലെ ഇമ്മാക്കുലേറ്റ് കൺസെപ്ഷൻ സെക്കൻഡറി സ്കൂളായ ഇറ്റക്-ഇക്കോനോയിലേക്ക് ചേർന്നു.
അവിടെ വെസ്റ്റ് ആഫ്രിക്കൻ സീനിയർ സ്കൂൾ സർട്ടിഫിക്കറ്റ് നേടി.
തുടർന്ന് എസിൻ ക്രോസ് റിവർ സ്റ്റേറ്റിലെ കലബാർ സർവകലാശാലയിൽ ചേർന്നു.
അവിടെ നിന്ന് തിയേറ്റർ ആർട്‌സിൽ ബി.എസ്.സി. ബിരുദം നേടി.
2008-ൽ പൊതുവെ നോളിവുഡ് എന്നറിയപ്പെടുന്ന നൈജീരിയൻ സിനിമാ വ്യവസായത്തിൽ ചേരുന്നതിന് മുമ്പ് എസിൻ ഒരു ബാങ്കർ ആയിരുന്നു.
ഒടുവിൽ ഒരു ബാങ്കർ എന്ന നിലയിലുള്ള ജോലി ഉപേക്ഷിച്ച് അഭിനയരംഗത്ത് ശ്രദ്ധ കേന്ദ്രീകരിച്ചു.
2008-ൽ ഒരു സിനിമാ ഓഡിഷനിൽ പങ്കെടുത്ത ശേഷം എസിൻ നൈജീരിയൻ സിനിമാ വ്യവസായത്തിൽ (നോളിവുഡ്) ചേർന്നു.
അവിടെ അവർ വിജയിച്ചു.
സിനിമാ പ്രോജക്റ്റിൽ പങ്കെടുക്കാൻ നിർമ്മാതാക്കളിൽ നിന്ന് ക്ഷണം സ്വീകരിച്ചു.
സ്പിരിറ്റ് എന്ന ചിത്രത്തിലൂടെയാണ് എസിൻ സംവിധാനരംഗത്തെത്തുന്നത്.
പ്രശസ്ത നൈജീരിയൻ മീഡിയ ഹൗസ് ദി ട്രിബ്യൂൺ പറയുന്നതനുസരിച്ച്, നൂറിലധികം സിനിമകളിൽ എസിൻ അഭിനയിച്ചിട്ടുണ്ട്.
അവാർഡുകൾ 2015-ൽ നൈജീരിയയിലെ ഏറ്റവും മികച്ച നടിക്കുള്ള 2015-ലെ സിറ്റി പീപ്പിൾ എന്റർടൈൻമെന്റ് അവാർഡ്സ് എസിൻ നേടി.
മികച്ച സഹനടിക്കുള്ള എ‌എം‌എ‌എ അവാർഡ് എസിൻ നേടി നാടകത്തിലെ മികച്ച നടിക്കുള്ള ആഫ്രിക്ക മാജിക് വ്യൂവേഴ്‌സ് ചോയ്‌സ് അവാർഡ് എസിൻ നേടി.
തിരഞ്ഞെടുത്ത ഫിലിമോഗ്രഫി ബ്ലൂ(2019) പെയിൻസ് ഓഫ് ലൗവ് (2017) ഗേൾസ് ആർ നോട്ട് സ്മൈലിങ് (2017) ട്രെഷർ (2017) ദി സ്റ്റോം (2016) മാരി ഹു യു ലൗവ് (2016) ഒഷിമിരി(2015) ഇഡെമിലി (2014) ബ്രദേഴ്സ് വാർ (2013) ബ്രേവ് മൈൻഡ് (2012) ഡീപ് വാട്ടർ (2012) ഹാൻഡ് ഓഫ് ഫേറ്റ്  (2012) സിൻസ് ഓഫ് ദി പാസ്റ്റ് (2012) ദി എനിമി ഐ സീ (2012) ഗാലന്റ് ബേബ്സ് (2011) താങ്ക്സ് ഫോർ കമിംഗ്(2011) മാഡ് സെക്സ് (2010) റോയൽ വാർ (2010) ഇൻഡീസെന്റ് ഡിസൈയർ (2005) അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ഈവ് എസിൻ
ഈവ് ഗോൾഡ്ബെർഗ് ഇംഗ്ലീഷ് വിലാസം https://ml.wikipedia.org/wiki/Eve_Goldberg
കനേഡിയൻ നാടോടി സംഗീതജ്ഞയും ഗായികയും ഗാനരചയിതാവുമാണ് ഈവ് ഗോൾഡ്ബെർഗ് (ജനനം: 1967) സംഗീതപരമായി, ബ്ലൂസ് , കൺട്രി മ്യൂസിക് , ബ്ലൂഗ്രാസ് , ജാസ് , സ്വിംഗ് , സമകാലികവും പരമ്പരാഗതവുമായ നാടോടി സംഗീതം എന്നിവ അവരെ ആകർഷിച്ചിരുന്നു.
ബോസ്റ്റൺ പ്രദേശത്ത് ജനിച്ച ഈവ് 1981 ൽ അമ്മ സൂസൻ ഗോൾഡ്ബെർഗിനൊപ്പം ടൊറന്റോയിലേക്ക് പോകുന്നതിനുമുമ്പ് ന്യൂ ഇംഗ്ലണ്ടിലാണ് താമസിച്ചിരുന്നത്.
നാടോടി സംഗീത ആരാധകയായ അമ്മയിലൂടെ ഈവ് ടൊറന്റോയിലെ നാടോടി സംഗീത രംഗത്ത് ഏർപ്പെട്ടു.
കൂടാതെ ഗ്രിറ്റ് ലാസ്കിൻ , ഇയാൻ റോബ് , കെൻ, ക്രിസ് വൈറ്റ്‌ലി, പോൾ മിൽസ്, ബിൽ ഗാരറ്റ്, തുടങ്ങി നിരവധി പ്രാദേശിക നാടോടി സംഗീതജ്ഞരെ കണ്ടുമുട്ടി.
1990 ൽ ഗോൾഡ്ബെർഗ് പരസ്യമായി പ്രകടനം ആരംഭിച്ചു.
അന്നുമുതൽ കാനഡയിലും വടക്കുകിഴക്കൻ അമേരിക്കയിലുടനീളമുള്ള നിരവധി ക്ലബ്ബുകൾ, കച്ചേരി പരമ്പരകൾ, ഉത്സവങ്ങൾ മാരിപോസ ഫോക്ക് ഫെസ്റ്റിവൽ , കെന്നഡി സെന്റർ , ഒട്ടാവ ഫോക്ക് ഫെസ്റ്റിവൽ , സ്റ്റാൻ റോജേഴ്സ് ഫോക്ക് ഫെസ്റ്റിവൽ എന്നിവയിലും പങ്കെടുത്തു.
അവരുടെ ആദ്യ ആൽബം, എവർ ബ്രൈറ്റനിംഗ് ഡേ, സ്വന്തം സ്വീറ്റ് പാറ്റൂട്ടി മ്യൂസിക് ലേബലിൽ പുറത്തിറങ്ങി.
അവളുടെ അടുത്ത ആൽബങ്ങളായ ക്രോസിംഗ് ദി വാട്ടർ, എ കിന്റർ സീസൺ എന്നിവ ബോറാലിസ് റെക്കോർഡ്സ് പുറത്തിറക്കി.
സിബിസി റേഡിയോയുടെ റിച്ചാർഡ്സണിന്റെ റൗണ്ട്അപ്പ് പ്രോഗ്രാമിലെ തീം സോങ്ങായിരുന്നു അവരുടെ "വാട്ടർമെലൻ സോർബെറ്റ്."
സിക്സ് സ്ട്രിംഗ്സ് നോർത്ത് ഓഫ് ബോർഡർ എന്ന് വിളിക്കുന്ന അക്കൗസ്റ്റിക് ഗിത്താർ സംഗീത ശേഖരത്തിലും വാട്ടർമെലൻ സോർബെറ്റ് അവതരിപ്പിക്കുന്നു.
പ്രകടനം കൂടാതെ, ഗോൾഡ്ബെർഗ് മറ്റ് നിരവധി സംഗീത പദ്ധതികളിൽ ഏർപ്പെട്ടിട്ടുണ്ട്.
1996-ൽ, ഒരു സ്വതന്ത്ര കനേഡിയൻ ഫോക്ക് മ്യൂസിക് റെക്കോർഡിംഗ് ലേബലായ ദി ബോറിയാലിസ് റെക്കോർഡിംഗ് കമ്പനിയുടെ ഓഫീസ് മാനേജരായി അവർ മാറി.
1999-ൽ, ലോകമെമ്പാടുമുള്ള സംഗീതം ആലപിക്കുന്ന എഴുപത് വോയ്സ് നോൺ-ഓഡിഷൻ നാടോടി ഗായകസംഘമായ കോമൺ ത്രെഡ്: കമ്മ്യൂണിറ്റി കോറസ് ഓഫ് ടൊറന്റോ കണ്ടെത്താൻ അവൾ സഹായിച്ചു.
ഒന്റാറിയോയിലെ മസ്‌കോക്ക മേഖലയിൽ എല്ലാ വർഷവും നടക്കുന്ന വുഡ്‌സ് മ്യൂസിക് ആൻഡ് ഡാൻസ് ക്യാമ്പിന്റെ പ്രധാന സംഘാടകരിൽ ഒരാളാണ് ഗോൾഡ്‌ബെർഗ്.
അവലംബം പുറംകണ്ണികൾ Eve Goldberg official website Borealis Recording Company website Common Thread: Community Chorus of Toronto website The Woods Music and Dance Camp website Archived 2019-05-22 at the Wayback Machine .
Eve Goldberg on Prince Edward Island
ഈഴറ
ഒരു കേരളീയ തുകൽ വാദ്യമാണ് ഈഴറ .
ഈഴുപറ എന്നും ഇതിന് പേരുണ്ട്.
കളമെഴുത്ത് എന്ന അനുഷ്ഠാന കർമത്തിന് ഉപയോഗിക്കുന്ന വാദ്യമാണിത്.
മുഴങ്ങുന്ന ശബ്ദമാണിതിന്.
വളഞ്ഞ കോലാണ് ഈഴറ കൊട്ടാൻ ഉപയോഗ്ക്കുന്നത്.
പ്ലാവിന്റെ തടികൊണ്ടാണ് ഈഴറയുടെ കുറ്റി നിർമ്മിക്കുന്നത്.
കുറ്റിയുടെ രണ്ടറ്റങ്ങളെക്കാൾ കുഴിഞ്ഞായിരിക്കും നടുഭാഗം.
രണ്ടറ്റങ്ങളിലും മുള കൊണ്ടുള്ള വളയങ്ങൾ ഘടിപ്പിക്കും.
ഈ വളയങ്ങളിലാണ് തുകലുറപ്പിക്കുന്നത്.
പശുവിന്റെ തുകലാണ് ഇതിനുപയോഗിക്കുന്നത്.
വളയത്തിലു‍റപ്പിച്ച തുകൽ തുകൽവള്ളികൾ കൊണ്ട് കെട്ടിയുറപ്പിക്കും.
മറ്റൊരു തുകൽവള്ളികൊണ്ട് ഈഴറയുടെ നടുഭാഗവും കെട്ടിവയ്ക്കും.
മുഴങ്ങുന്ന ശബ്ദം ലഭിക്കുന്നതിനായി തുകലിൽ ഒരു പ്രത്യേകതരം പശ തേക്കാറുണ്ട്.
ചിലയിടങ്ങളിൽ പശുവിന്റെ ചാണകവും ഇതിനുപയോഗിക്കുന്നു.
ഈവ എക്ക്ബ്ലാഡ്
ഈവ എക്ക്ലാഡ് (നീ ഈവ ഡീ ലാ ഗാർഡിയേ; 1724 ജൂലൈ 10 - 1786 മെയ് 15)  സലോണിസ്റ്റും, കൗണ്ടെസ്സും, കൃഷിവിദ്യാവിദഗ്ദ്ധയും ശാസ്ത്രജ്ഞയുമായിരുന്നു.
1746-ൽ ഉരുളക്കിഴങ്ങിൽ നിന്ന് ആൽക്കഹോളും ധാന്യപ്പൊടിയും നിർമ്മിച്ചതിന് ലോകമെമ്പാടും ശ്രദ്ധേയയായി.
കൂടാതെ, എണ്ണത്തിൽ കുറവുമാത്രമായിരുന്ന ഭക്ഷ്യവസ്തുക്കളുടെ തോതിൽ ഉയർച്ച ഉണ്ടാക്കുകയും സ്വീഡന്റെ പട്ടിണി നിർമ്മാർജ്ജനത്തിൽ വലിയ വങ്ക് വഹിക്കുകയും ചെയ്തു.
എക്ബാൾഡാണ് റോയൽ സ്വീഡിഷ് അക്കാദമി ഓഫ് സയൻസിലെ ആദ്യത്തെ വനിതാ അംഗം (1748) ജീവിതം സ്വകാര്യ ജീവിതം
രാജ്യതന്ത്രജ്ഞയായിരുന്ന മാഗ്നസ് ജൂലിയസ് ഡി ലാ ഗാർഡിയെയുടേയും അന്നത്തെ വലിയ രാഷ്ട്രീയക്കാരനായിരുന്ന ഹെഡ്വിഗ് കാത്തറീന ലിജിയുടേയും മകളായി  ഈവ ഡി ലാ ഗാർഡിയെ ജനിച്ചു.
1740 -ൽ തന്റെ 16-ാം വയസ്സിൽ റിക്സ്രാർഡ് രാജകുടുംബത്തിലെ ക്ലേസ് ക്ലെസ്സോൺ എക്ബ്ലാഡിനെ വിവാഹം കഴിച്ചു.
കൂടാതെ ഏഴ് മക്കൾക്ക് അമ്മയാകുയും ചെയ്തു; ഒരു മകനും ആറ് പെൺമക്കളും .
ക്ലേസ് ജൂലിയസ് എക്ബാൾഡ്, ഹെഡാ പൈപ്പർ അവരിൽ രണ്ടുപേരാണ്.
അവരുടെ ഭാര്യമാർ സ്വീഡിഷ് രാജകുടുംബത്തിലെ അംഗങ്ങളായിരുന്നു.
ഈവയുടെ വിവാഹത്തിന് ശേഷം അവരുടെ പേരിൽ അച്ഛൻ ജൂലിയസ് ഡി ലാ ഗാർഡിയെ, മരൈഡൽ കാസിൽ, ലിന്ഡ്ഹോൾമാൻ കാസിൽ, വാസ്റ്റർഗോട്ട്ലാന്റ് എന്നിവ തീറെഴുതികൊടുത്തു.
കൂടാതെ അവരുടെ ഭർത്താവിലേക്ക് സ്റ്റോക്ക്ഹോമിന്റെ തലസ്ഥാന പരിധിയിൽ വരുന്ന സ്റ്റോള മാനറും എഴുതികൊടുത്തു.
ബിസിനസ്സിൽ ഭർത്താവിന്റെ തുടർച്ചയായുള്ള ഇല്ലായ്മ, എല്ലാ എസ്റ്റേറ്റുകളും ഈവയുടെ ചുമതലയായി മാറാൻ കാരണമായി.
അവരെ ആജ്ഞാപകരമായ  എന്നാൽ പെട്ടെന്ന് ക്ഷോപിക്കുന്ന ഒരാളായിട്ടാണ് കണക്കാക്കുന്നത്.
നിയമത്തിന്റെ സങ്കീർണതകളിൽ കുരുങ്ങുന്ന കർഷകരെയൊക്കെ അവർ സഹായിച്ചിരുന്നു, തിരിച്ച് അവർ ബഹുമാനം മാത്രം പ്രതീക്ഷിച്ചു.
പക്ഷെ തെറ്റുകൾ ചെയ്യുന്നവരെ ശക്ഷിക്കാനും അവർ ഒരു മടിയും കാണിച്ചിരുന്നില്ല.
അവർ ലോക്കൽ അരിസ്റ്റോക്രേസി യിലേയും പ്രധാനപ്പെട്ട ഒരാളായിരുന്നു.
സ്റ്റോക്ക്ഹോമിലെ എക്ക്ബാൾഡ് വസതിയിൽ അവർ ഒരു സാസ്കാരിക സലൂൺ നിർമ്മിച്ചിരുന്നു, അവരെ  സ്പാനിഷ് അമ്പാസഡർ ഡി മാർക്ക്വിസ് ഡി പോണ്ടഫോർട്ടിന്റെ ഭാര്യ വർണ്ണിച്ചത് ഇങ്ങനെയാണ്.
അടച്ചിടാൻ കഴിയാത്ത  സ്ത്രീ എന്നിങ്ങനെയാണ്.
ജോഹാൻ ഹെൽമ്മിക്ക് റോമന്റെ വലിയ സംഗീതകച്ചേരി ആദ്യമായി നടന്നത് എക്ക്ബാൾഡ് ഹൗസിലായിരുന്നു.
ലൂയിസ് ഉൽറിക്ക രാജ്ഞിയുടെ ചങ്ങാതി കൂടിയാണ് ഇവർ.
1 2 3 4 Riksarkivet Band 12 (1949), p.637 ↑ ↑ Anteckningar om svenska qvinnor , P. G. Berg.
1864 , pp.130-131 ↑ 1 2
ഉമ്മുൽ ബനീൻ
പ്രവാചകൻ മുഹമ്മദ് നബിയുടെ കാലത്ത് ജീവിച്ച സ്വഹാബി വനിതയാണ് ഉമ്മുൽ ബനീൻ .
(died 64 A.H. (683/684) or 69 A.H. (688/689)), ഇസ്ലാമിലെ നാലാം ഖലീഫ അലിയുടെ ഭാര്യമാരിലൊളായിരുന്നു.
ഫാത്തിമ ബിൻത് ഹുസാം അൽ കുലൈബിയ എന്നാണ് പരിപൂർണ്ണ പേര്.
ഫാത്തിമയുടെ മരണ ശേഷമാണ് ഉമ്മുൽ ബനീനെ അലി വിവാഹം ചെയ്തത്.
ഈ ബന്ധത്തിൽ നാല് ആൺ കുട്ടികളുണ്ടായി.
ഏറ്റവും മുതിർന്ന മകനായിരുന്നു അബ്ബാസ് ഇബിനു അലി.
അവലംബം ↑ ↑ Calendar Converter ↑ ↑ ↑ ↑
ഉമർ ഖാലിദി ഇംഗ്ലീഷ് വിലാസം https://ml.wikipedia.org/wiki/Omer_Khalidi
പ്രമുഖ ഇന്ത്യൻ- അമേരിക്കൻ ഗ്രന്ഥകാരനും മുസ്‌ലിം പണ്ഡിതനുമായിരുന്നു ഉമർ ഖാലിദി (മരണം:2010 നവംബർ 29).
അമേരിക്കയിലെ മസാചുസെറ്റ് ഇൻസ്റ്റിറ്റ്യൂട്ട് ഓഫ് ടെക്നോളജിയിലെ അദ്ധ്യാപകനായിരുന്നു അദ്ദേഹം.
ഇരുപത്തിയഞ്ചിലധികം ഗ്രന്ഥങ്ങളും നിരവധി ഗവേഷണ പ്രബന്ധങ്ങളും പ്രസിദ്ധീകരിച്ചിട്ടുണ്ട് ഉമർ ഖാലിദി.
അദ്ദേഹത്തിന്റെ "കാക്കിയും വംശീയ കലാപവും ഇന്ത്യയിൽ: സാമുദായിക കലാപകാലത്തെ സൈന്യവും പോലീസും അർധ സൈനിക വിഭാഗവും" (Khaki and Ethnic Violence in India:Army,Police, and Paramilitary Forces During Communal Riots) എന്ന ഗ്രന്ഥം പ്രശസ്തമാണ് .
സച്ചാർ കമ്മിറ്റിക്ക് ആധാരമായ കൃതികളിലൊന്നാണ് ഈ ഗ്രന്ഥം.
ഹൈദരാബാദ് സ്വദേശിയായ ഖാലിദി 2010 നവംബറിൽ  ബോസ്റ്റണിൽ തന്റെ 57-ആം വയസ്സിൽ ഒരു അപകടത്തിൽ മരണമടയുകയായിരുന്നു.
അമേരിക്കയിൽ നിന്ന് ബിരുദാനന്തര ബിരുദവും യൂണിവേഴ്സിറ്റി വെയ്ല്സിൽ നിന്ന് പി.എച്ച്.ഡിയും കരസ്ഥമാക്കിയിട്ടുണ്ട് ഖാലിദി .
പിതാവ് ഉസ്മാനിയ സർവകലാശാലയിലെ പ്രൊഫ. അബു നസ്വ്ർ ഖാലിദി.
ഭാര്യ നിഗാർ ഖാലിദി.
മകൾ അലിയ പ്രധാന കൃതികൾ കാക്കിയും വംശീയ കലാപവും ഇന്ത്യയിൽ: സാമുദായിക കലാപ കാലത്തെ സൈന്യവും പോലീസും അർധ സൈനിക വിഭാഗവും ഹൈദരാബാദ്:പതനത്തിനു ശേഷം(Hyderabad: After the Fall) ഇന്ത്യൻ സമ്പദ്ഘടനയിൽ മുസ്‌ലിംകൾ ഇന്ത്യൻ മുസ്‌ലിംകൾ സ്വാതന്ത്ര്യാനന്തരം റോമാൻസ് ഓഫ് ദി ഗോൽകണ്ട ഡയമണ്ട്സ് അവലംബം പുറം കണ്ണികൾ ഖാലിദിയെ കുറിച്ച് റഡ്ഡീഫിലെ ലേഖനം ഉമർ ഖാലിദിയുടെ ലേഖനം ഔട്ട്ലുക് ഓൺലൈനിൽ
ഉമർ ഗുൽ ഇംഗ്ലീഷ് വിലാസം https://ml.wikipedia.org/wiki/Umar_Gul
ഒരു പാകിസ്താൻ ക്രിക്കറ്റ് താരമാണ് ഉമർ ഗുൽ ( പഷ്തു : عمر ګل ‬ ; ജനനം 14 ഏപ്രിൽ 1984‎).
1984 ഏപ്രിൽ 14ന് പാകിസ്താനിലെ പേഷാവാറിൽ ജനിച്ചു.
കരിയർ: തുടക്കം
2003 ഏപ്രിലിൽ ഷാർജ കപ്പിൽ അരങ്ങേറ്റം.
പരമ്പരയിൽ 4 വിക്കറ്റ് നേടി.
2003-04 സമയത്ത് നടന്ന ബംഗ്ലാദേശിനേതിരായ ടെസ്റ്റ് പരമ്പരയിൽ ടെസ്റ്റ് അരങ്ങേറ്റം.
3 ടെസ്റ്റിൽ നിന്നും 15 വിക്കറ്റ്.
കരിയർ: ടെസ്റ്റ് ക്രിക്കറ്റ്
2006ൽ വെസ്റ്റിൻഡീസിനെതിരെ മികച്ച പ്രകടനം കാഴ്ചവെച്ചു.
16 വിക്കറ്റ് നേടി.
തുടർന്ന് ഇംഗ്ലണ്ടിനെതിരെ നടന്ന ടെസ്റ്റിൽ 35 റൺസ് നേടി.
കരിയർ: ട്വന്റി20
2007ലെ ടി20 ലോകകപ്പിൽ ഷൊഹൈബ് അഖ്തറിനു പകരക്കാരനായി 1 മത്സരത്തിൽ കളിച്ചു.
2009ലെ ടി20 ലോകകപ്പിൽ ന്യൂസിലാന്റിനെതിരെ 5 വിക്കറ്റ് നേടി.
അന്താരാഷ്ട്ര ടി20 ക്രിക്കറ്റിൽ 32 മത്സരങ്ങളിൽ നിന്ന് 47 വിക്കറ്റ് നേടി.
കരിയർ: ഐ പി എൽ
2008 ഫെബ്രുവരിയിൽ കൊൽക്കത്ത ഗുലിനെ സ്വന്തമാക്കി.
6 മത്സരങ്ങളിൽ നിന്നും 12 വിക്കറ്റ് നേടി.
കരിയർ: ബിഗ് ബാഷ്
2008 ഡിസംബറിൽ ഗുലിനെ വെസ്റ്റേർൺ വാറിയേഴ്സ് സ്വന്തമാക്കി.
5 വിക്കറ്റ് തികച്ച ഏകദിന മത്സരങ്ങൾ ഉമർ ഗുലിന്റെ 5 വിക്കറ്റ് തികച്ച മത്സരങ്ങൾ Figures കളി എതിർടീം City/Country സ്ഥലം വർഷം [1] 5/17 10 ബംഗ്ലാദേശ് ലാഹോർ , പാകിസ്താൻ ഗദ്ദാഫി സ്റ്റേഡിയം 2003 5 വിക്കറ്റ് തികച്ച ടി20 മത്സരങ്ങൾ ഉമർ ഗുലിന്റെ 5 വിക്കറ്റ് തികച്ച മത്സരങ്ങൾ Figures കളി എതിർടീം City/Country സ്ഥലം വർഷം [1] 5/6 18 ന്യൂസിലാന്റ് London, England The Oval 2009 [2] 5/6 18 ദക്ഷിണാഫ്രിക്ക Centurion, South Africa SuperSport Park 2012–13 അവലംബം ↑ http://www.espncricinfo.com/ci/engine/current/match/65803.html ↑ http://www.tribuneindia.com/2008/20080221/sports.htm ↑ http://www.cricketarchive.com/Archive/Events/IND/Indian_Premier_League_2007-08/Bowling_by_StrikeRate.html ↑ http://www.espncricinfo.com/ci/engine/match/567367.html പുറം കണ്ണികൾ ഉമർ ഗുൽ : കളിക്കാരനെക്കുറിച്ചുള്ള വിവരങ്ങൾ ക്രിക്ക്ഇൻഫോയിൽ നിന്ന്.
ഉമർ ഗുൽ : കളിക്കാരനെക്കുറിച്ചുള്ള വിവരങ്ങൾ ക്രിക്കറ്റ് ആർക്കൈവിൽ നിന്ന്.
Player profile: ഉമർ ഗുൽ from Yahoo! Cricket
ഉമർ അക്മൽ ഇംഗ്ലീഷ് വിലാസം https://ml.wikipedia.org/wiki/Umar_Akmal
ഉമർ അക്മൽ ( ഉർദു : عمر اکمل ‬ ; ജനനം 26 മേയ് 1990) ഒരു പാകിസ്താനി ക്രിക്കറ്റ് കളിക്കാരനാണ്.
2009 ഓഗസ്റ്റ് 1ന് ശ്രീലങ്കയ്ക്കെതിരെയാണ് ഉമർ തന്റെ ഏകദിന അരങ്ങേറ്റം കുറിച്ചത്.
അദ്ദേഹത്തിന്റെ ടെസ്റ്റ് അരങ്ങേറ്റം 2009 നവംബർ 23ന് ന്യൂസിലാന്റിനെതിരേയായിരുന്നു .
ഉമർ അക്മൽ ഒരു വലങ്കയ്യൻ ബാറ്റ്സ്മാനും ഒരു പാർട്ട് ടൈം സ്പിന്നറുമാണ് .
പാകിസ്താൻ വിക്കറ്റ് കീപ്പർമാരായ കമ്രാൻ അക്മലിന്റെയും , അദ്നാൻ അക്മലിന്റെയും സഹോദരനാണ് ഉമർ അക്മൽ .
ഉമർ ഇബ്‌നു അബ്ദുൽ അസീസ് ഇംഗ്ലീഷ് വിലാസം https://ml.wikipedia.org/wiki/Umar_ibn_AbdulAziz
എട്ടാമത്തെ ഉമവി ഖലീഫയായിരുന്നു ഉമർ രണ്ടാമൻ എന്നറിയപ്പെട്ടിരുന്ന ഉമർ ഇബ്നു അബ്ദിൽ അസീസ് (682-720)(Arabic: عمر بن عبد العزيز‎) .
സുലൈമാൻ ബിൻ അബ്ദുൽമലിക്കിന്റെ പ്രത്യേക താത്പര്യപ്രകാരമാണ് കിരീടാവകാശി അല്ലാതിരുന്നിട്ടും ഉമറിനെ തന്റെ പിൻഗാമിയാക്കുന്നത്.
രാജഭരണം ഏറ്റതോടെ ആർഭാടങ്ങളും കൊട്ടാരവും ഉപേക്ഷിക്കുകയും, ജനകീയപിന്തുണയോടെ ഭരണം നടത്തുകയും ചെയ്തു.
717 മുതൽ 720 വരെയുള്ള ചെറിയ ഒരു കാലയളവാണ്‌ അദ്ദേഹം ഖലീഫയായിരുന്നത്.
രണ്ടാം ഖലീഫയായിരുന്ന ഉമറിനുശേഷം വന്ന ഉമർ എന്ന നിലക്ക് രണ്ടാം ഉമർ എന്ന് പരക്കെ അറിയപ്പെടുന്നു.
സച്ചരിതരായ നാല് ഖലീഫമാർക്ക് (റാശിദൂൻ) ശേഷം അഞ്ചാമത്തെ റാശിദൂൻ ഖലീഫയായി അദ്ദേഹം വിശേഷിക്കപ്പെടുന്നു .
എ.ഡി.682 ലാണ്‌ ഉമർ ഇബ്നു അബ്ദുൽ അസീസിന്റെ ജനനം.
അദ്ദേഹം ജനിച്ചത് മദീനയിലാണ്‌ എന്നും ഈജിപ്തിലാണ്‌ എന്നും അഭിപ്രായങ്ങളുണ്ട്.
രണ്ടാം ഖലീഫയായ ഉമർ ഖതാബിന്റെ കുടുംബ ബന്ധത്തിലേക്ക് ഉമർ ഇബ്നു അബ്ദുൽ അസീസ് എത്താനുണ്ടായ പ്രസിദ്ധമായ ഒരു സംഭവം ചരിത്രത്തിൽ പറയുന്നതിങ്ങനെയാണ്‌ ഉമർ ഒരിക്കൽ തന്റെ പ്രജകളുടെ പ്രശ്നങ്ങൾ നേരിട്ടറിയാൻ വേഷംമാറി ഇറങ്ങി.
ഈ സമയത്ത് ഒരു വീട്ടിൽ നിന്ന് പാൽകാരിയായ സ്ത്രീയോട് അവരുടെ മാതാവ് പാലിൽ വെള്ളം ചേർക്കാൻ ആവശ്യപ്പെടുന്നതും വിസമ്മതിക്കുന്ന പാൽ‌ക്കാരിയുടെ സംസാരവും  ഉമർ ശ്രവിക്കാനിടയായി.
ആ പാൽക്കാരിയെയാണ് ഉമറിന്റെ മകൻ വിവാഹം ചെയ്തത്.
ഈ വിവാഹബന്ധത്തിൽ ഉണ്ടായ ലൈല എന്ന സ്ത്രീയുടെ മകനാണ്‌ ഉമർ ഇബ്നു അബ്ദുൽ അസീസ്.
ജീവിത രേഖ ആദ്യകാല ജീവിതം (682-715)
മദീനയിലാണ്‌ ഉമർ ഇബ്നു അബ്ദുൽ അസീസ് വളർന്നത്.
തന്റെ പിതാവിന്റെ മരണം വരെ അദ്ദേഹം അവിടെ തന്നെ നിന്നു.
അതിനു ശേഷം അബ്ദുൽ മലിക്, ഉമറിനെ ഡമാസ്കസിലേക്ക് വിളിപ്പിക്കുകയും അവിടെ അബ്ദുൽ മലികിന്റെ മകൾ ഫാത്തിമയെ ഉമറിനെകൊണ്ട് വിവാഹം കഴിപ്പിക്കുകയും ചെയ്തു .
വൈകാതെ ഭാര്യാപിതാവ് മരണപ്പെടുകയും അമ്മാവന്റെ മകൻ അൽ വലീദിന്റെ കീഴിൽ മദീനയുടെ ഗവർണ്ണറായി അവരോധിതനാവുകയും ചെയ്യുകയാണ്‌ ഉമർ രണ്ടാമൻ എന്ന ഉമർ ഇബ്നു അബ്ദുൽ അസീസ് അൽ-വലീദ് ഒന്നാമന്റെ  ഭരണകാലം (715-715)
ആ കാലഘട്ടത്തിലെ മറ്റു ഭരണാധികാരികളിൽ നിന്ന് വ്യത്യസ്തമായി ഒരു കൗൺസിൽ രൂപവത്കരിച്ചുകൊണ്ടായിരുന്നു  ഉമർ തന്റെ പ്രവിശ്യയിലെ ഭരണം  നടത്തിയത്.
ഡമാസ്കസിലേക്ക് പോയിരുന്ന എല്ലാ ഔദ്യോഗിക പരാതികളും മദീനയിൽ തന്നെ പരിഹരിക്കപ്പെട്ടിരുന്നതിനാൽ ഉമറിന്റെ മദീന ഭരണകാലം വളരെയധികം ശ്രദ്ധിക്കപ്പെട്ടു.
മാത്രമല്ല ഇറാഖിലെ ഹജ്ജാജ് ഇബ്നു യൂസുഫ് എന്ന  ഗവർണ്ണറുടെ കടുത്ത നിലപാടിനാൽ പൊറുതിമുട്ടി  ധാരാളം ജനങ്ങൾ മദീനയിൽ അഭയം തേടി.
ഇത്  ഹജ്ജാജ് ഇബ്നു യൂസുഫിനെ ചൊടിപ്പിക്കുകയും ഉമറിനെ ആ സ്ഥാനത്ത് നിന്ന് നീക്കം ചെയ്യാൻ അൽ-വലീദിൽ അദ്ദേഹം സമ്മർദ്ദം ചെലുത്തുകയും ചെയ്തുവന്നു.
ഹജ്ജാജ് ഇബ്നു യൂസുഫിന്‌ കീഴടങ്ങിയ അൽ-വലീദ് ഉമറിനെ ഗവർണ്ണർ സ്ഥാനത്ത് നിന്ന് നീക്കം ചെയ്തു.
പക്ഷേ  അപ്പോഴേക്കും ഉമർ ഇസ്ലാമിക രാജ്യത്തിന്റെ ഭരണാധികാരി എന്ന നിലയിൽ നല്ല മതിപ്പ് നേടിയെടുത്തിരുന്നു.
സുലൈമാന്റെ കാലഘട്ടം (715-717)
അൽ- വലീദിന്റെയും അദ്ദേഹത്തിന്റെ സഹോദരൻ സുലൈമാന്റെയും ശേഷിപ്പുകളുമായി ഉമർ ഇബ്നു അബ്ദുൽ അസീസ് മദീയിൽ തന്നെ തുടരാൻ തീരുമാനിച്ചു.
ഉമറിന്റെ അമ്മാവന്റെ പുത്രനായ സുലൈമാൻ എന്നും ഉമറിനെ വളരെ ആദരവോടെയും മതിപ്പോടെയും കണ്ട ആളായിരുന്നു.
സുലൈമാന്റെ പിൻ‌ഗാമിയെ തിരഞ്ഞെടുക്കേണ്ട സമയമായപ്പോൾ തന്റെ സഹോദരങ്ങളേക്കാളും മകനേക്കാളും സുലൈമാൻ പരിഗണിച്ചതും ഭരണാധികാരിയായി നിയമിക്കാൻ തീരുമാനിച്ചതും ഉമറിനെയായിരുന്നു.
തന്നെ ഭരണാധികാരിയായി തിരഞെടുക്കുന്നതിൽ നിന്ന് സുലൈമാനെ ഉമർ പിൻ‌തിരിപ്പിക്കുന്നതിൽ പരാജയപ്പെട്ടതോടെ മനമില്ലാമനസ്സോടെ ആ അധികാരം ഉമർ ഏറ്റെടുക്കുകയുമായിരുന്നു.
അധികാരത്തോടുള്ള ഉമറിന്റെ സമീപനമാകട്ടെ മറ്റു ഉമയ്യദ് ഭരണാധികാരികളിൽ നിന്ന് തിച്ചും വ്യത്യസതവുമായിരുന്നു.
സ്വന്തം കാലഘട്ടം (717-720) ആഡംബര ജീവിതത്തോടുള്ള വിരക്തി
ഉമയ്യദ് ഭരണാധികാരികളുടെ മുഖമുദ്രയായി മാറിയിരുന്ന ആർഭാടജീവിതത്തിനു പകരം തികഞ്ഞ ലളിതജീവിത രീതിയാണ്‌ ഉമർ ഇബ്നു അബ്ദിൽ അസീസ് തിരഞ്ഞെടുത്തത്.
ഖലീഫക്കുള്ള എല്ലാ സമ്പാദ്യങ്ങളും വരുമാനങ്ങളും അദ്ദേഹം പൊതു ഖജനാവിലേക്ക് നീക്കിവെച്ചു.
ഖലീഫക്കുള്ള കൊട്ടാരം വേണ്ടന്നുവെച്ച അദ്ദേഹം അത് സുലൈമാന്റെ കുടുംബത്തിനായി നൽകി.
തനിക്ക് താമസിക്കാനായി മിതമായ സൗകര്യങ്ങളുള്ള ഒരു ഒരു വീട് തിരഞ്ഞെടുത്തു.
രാജകീയ വസ്ത്രങ്ങൾക്ക് പകരം പരുക്കൻ ലിനൻ വസ്തങ്ങളാണ്‌ അദ്ദേഹം ധരിച്ചിരുന്നത്.
ഇത് കാരണം അദ്ദേഹം ഭരണാധികാരിയാണെന്നത് പലപ്പോഴും തിരിച്ചറിയാതിരുന്നു.
ഉമയ്യദ് ഭരണാധികാരികൾ പിടിച്ചെടുത്ത ഭൂസ്വത്തുക്കൾ  ഉമർ ജനങ്ങൾക്ക് പുനർ‌വിതരണം ചെയ്തു.
തന്റെ പ്രജകളിലെ ഓരോ ആളുടെയും ആവശ്യങ്ങൾ  നിറവേറ്റണമെന്ന ലക്ഷ്യംവെച്ചുകൊണ്ടാണ്‌ അദ്ദേഹം ഇങ്ങനെ ചെയ്തത്.
കൈക്കൂലി വാങ്ങുന്നത് അത്യതികം ഭയന്ന ഉമർ വളരെ അപൂർ‌വ്വമായേ ഉപഹാരങ്ങൾ തന്നെ സ്വീകരിക്കാറുള്ളൂ.
വല്ലപ്പോഴും സമ്മാനങ്ങൾ സ്വീകരിക്കേണ്ടിവന്നാൽ അതു പൊതു ഖജനാവിലേക്കായി അദ്ദേഹം നീക്കിവെക്കുകയും ചെയ്യും.
സ്വന്തം ആഭരണങ്ങൾ പൊതുഖജനാവിലേക്ക് സംഭാവന ചെയ്യാൻ ഉമർ അദ്ദേഹത്തിന്റെ ഭാര്യയെപ്പോലും പ്രേരിപ്പിച്ചു.
ഒരു ഘട്ടത്തിൽ ഡമസ്കസിലെ "വലിയ ഉമയ്യദ് പള്ളിയിലെ" (Great Umayyad mosque) വിലപിടിപ്പുള്ള കല്ലുകളും മറ്റു ആഡംബരവസ്തുക്കളും മാറ്റി അവ പൊതുഖജനാവിലേക്ക് ഉൾപ്പെടുത്താൻ അദ്ദേഹം ഉത്തരവിടുകപോലുമുണ്ടായി.
പക്ഷേ കോൺസ്റ്റാന്റിനോപ്പിളിലെ ബൈസന്റൈൻ എതിരാളികൾ ഈ പള്ളിയോട് വളരെയധികം അസൂയപെടുന്നവരാണ്‌ എന്ന് മനസ്സിലാക്കിയതിനാൽ ആ തീരുമാനം അദ്ദേഹം ഉപേക്ഷിക്കുകയായിരുന്നു.
ഇതുപോലുള്ള നടപടികൾ ഉമയ്യദ് ഭരണവൃത്തത്തിൽ അദ്ദേഹത്തെ അസ്വീകാര്യനാക്കിയെങ്കിലും അദ്ദേഹത്തിനുണ്ടായിരുന്നു അസാധാരണമായ ജനപിന്തുണ ഉമറിനെതിരെ എന്തെങ്കിലും തുറന്ന നടപടി സ്വീകരിക്കുന്നതിൽ നിന്ന് ഭരണവൃത്തങ്ങളെ തടഞ്ഞു.
അലിക്കെതിരെയുള്ള  ശാപ പ്രാർത്ഥന തടയുന്നു
നിരവധി മത പരിഷ്കാരങ്ങൾ ഉമർ ഇബ്നു അബ്ദുൽ അസീസ് നടപ്പിലാക്കി.
ഉമയ്യദ് വംശങ്ങളിലും ഖവാരിജ് വിഭാഗങ്ങളിലും ദീർഘനാളായി നിലനിന്നിരുന്ന അലിക്കെതിരായ (നലാം ഖലീഫ) വെള്ളിയാഴ്ച ഖുതുബക്ക്(പ്രസംഗം) ശേഷമുള്ള  ശാപ പ്രാർത്ഥന നിർത്തലാക്കിയത് ഉമർ ഇബ്നു അബ്ദിൽ അസീസ് ആയിരുന്നു.
ശാപ പ്രാർത്ഥനക്ക് പകരം ഈ അർത്ഥം വരുന്ന  ഖുർ‌ആൻ വചനം ചൊല്ലാൻ അദ്ദേഹം നിർദ്ദേശിച്ചു.
" തീർച്ചയായും ദൈവം നീതി കല്പ്പിക്കുന്നു. നന്മ ചെയ്യാനും ബന്ധുജനങ്ങൾക്ക് ദാനം നൽകുന്നതിനേയും" ധാർമ്മിക വിധിവിലക്കുകൾ നടപ്പിലാക്കുന്നു
ശരീ‌അയുടെ നിയമവിധികൾ അതിന്റെ യഥാർഥ സത്തയിൽ നടപ്പിലാക്കുന്നതിൽ വളരെയധികം ഉത്സുകനായിരുന്നു ഉമർ ഇബ്നു അബ്ദുൽ അസീസ്.
മദ്യപാനം നിർത്തലാക്കുകയും പുരുഷന്മാരും സ്ത്രീകളും കൂടിച്ചേരുന്ന കുളിമുറികൾ നിരോധിക്കുകയു ചെയ്തു.
ഒടുവിലെ ഉമയ്യദ് ഭരണാധികാരികൾ കൊണ്ടുവന്ന ക്ഷേമ പരിപാടികൾ മുന്നോട്ടു കൊണ്ടുപോകുകയും അനാഥകൾക്കും അഗതികൾക്കും പ്രത്യാക പരിപാടികൾ ആസൂത്രണംചെയ്ത് നടപ്പിലാക്കുകയും ചെയ്തു.
ഇസ്ലാമിലേക്ക് പരിവർത്തനം ചെയ്യപ്പെട്ടവരായിട്ടും നികുതി (ജിസ്‌യ) നൽകേണ്ടിവരുന്ന മുൻ ഉമയ്യദ് ഭരണസമ്പ്രദായം ഉമർ ഇബ്നു അബ്ദുൽ അസീസ് നിറുത്തലാക്കി.
ഹദീസുകൾ നഷ്ടപെടുമെന്ന ഭയത്താൽ അവ ക്രോഡീകരിക്കുന്നതിനായി  ഔദ്യോഗികമായി ഉത്തരവിട്ട  ആദ്യ ഭരണാധികാരി ഉമർ രണ്ടാമനാണ്‌.
അബൂബക്കർ ഇബ്നു മുഹമ്മദ് ഇബ്നു ഹസമും ഇബ്നു ഷിഹാബ് അൽ-സുഹ്‌രിയുമാണ്‌ ഉമർ രണ്ടാമന്റെ ഭരണകാലത്ത് ഹദീസ് ക്രോഡീകരിച്ചവരിൽ പ്രമുഖർ .
തന്റെ മുൻ‌ഗാമികളെ  പോലെ  സാമ്രാജ്യം വിപുലപ്പെടുത്തുന്നതിൽ ഉമർ കൂടുതൽ ഉത്സുകനായിരുന്നില്ലങ്കിലും അദ്ദേഹം ഉദാസീനനായിരുന്നില്ല.
മുഹമ്മദ് ഇബ്നു ജരീർ അൽ- തബ്‌രി പറയുന്നു.
അസർബൈജാൻ ആക്രമിക്കാൻ വന്ന തുർക്കികൾക്കെതിരെ  ഇബ്നു ഹാതിം ഇബ്നു അൽ-നുഅമാനിനെ  ഉമർ ഇബ്നു അബ്ദുൽ അസീസ്  അയക്കുകയുണ്ടായി.
ഖവാരിജീങ്ങളുടെ പ്രശനവും ഉമർ നേരിടുകയുണ്ടായി.
പോരാട്ടത്തിനു പകരം ചർച്ചയുടെ രീതിയാണ്‌ അദ്ദേഹം അവരുമായി കൈകൊണ്ടത്.
ഉമർ ഇബ്നു അബ്ദുൽ അസീസിന്റെ പല ജനപക്ഷ ഭരണപരിഷ്കാരങ്ങളും ഉമയ്യദ് വംശത്തിലെ ഉപരിവർഗ്ഗ വിഭാഗത്തെ ചൊടിപ്പിച്ചു.
അവർ അദ്ദേഹത്തിനെതിരെ ഗൂഢാലോചന നടത്തുകയും ഉമറിന്റെ ഒരു വേലക്കരന്‌ പണം നൽകി വശത്താക്കി ഭക്ഷണത്തിൽ വിഷം ചേർക്കാൻ പദ്ധതിയിട്ടു.
ഉമർ തന്റെ മരണക്കിടക്കയിൽ ഈ കാര്യം  അറിഞ്ഞെങ്കിലും അദ്ദേഹം കുറ്റവാളികൾക്ക് മാപ്പുനൽകുകയായിരുന്നു.
അവരിൽ നിന്ന് നഷ്ടപരിഹാരമായി സ്വീകരിച്ച പണം ഇസ്ലാമിക വിധിപ്രകാരം ഉമറിന്‌ അവകാശപ്പെട്ടതായിട്ടുകൂടി അത് അദ്ദേഹം പൊതു ഖജനാവിലേക്ക് നൽകുകയാണുണ്ടായത്.
എ.ഡി 720 ഫെബ്രിവരിയിൽ അദ്ദേഹത്തിന്റെ നാല്പതാം വയസ്സിൽ അലിപ്പോയിൽ വെച്ച് ഉമർ ഇബ്നു അബ്ദുൽ അസീസ് ഇഹലോകവാസം വെടിഞ്ഞു.
പ്രശസ്ത വചനം “ ഭരണാധികാരികൾ സാധാരണയായി ജനങ്ങളെ  നിയമിക്കുന്നത് അവരുടെ വിഷയങ്ങൾ നിരീക്ഷിക്കുന്നതിനായിരിക്കും . എന്നാൽ ഞാൻ നിന്നെ നിയമിക്കുന്നത് എന്നെയും എന്റെ സ്വഭാവത്തെയും നിരീക്ഷിക്കുന്നതിനാണ്‌. എന്റെ പ്രവൃത്തിയിലോ വാചകത്തിലോ വല്ല തെറ്റും നീ കാണുന്നുണ്ടെങ്കിൽ എന്നെ അതിൽ നിന്ന് തടയുകയും എനിക്ക് വഴികാട്ടുകയും ചെയ്യണം ”
--ഉമർ ഇബ്നു അബ്ദുൽ അസീസ് ഉമർ രണ്ടാമൻ സ്മരിക്കപ്പെടുന്നു
ഉമർ രണ്ടാമന്റെ ഭരണം ചെറിയ കാലയാളവായ രണ്ടുവർഷം മാത്രമേ ഉണ്ടായിരുന്നുള്ളൂ എങ്കിലും ഇസ്ലാമിക ചരിത്രത്തിൽ ഉമർ ഇബ്നു അബ്ദുൽ അസീസ് എന്നും സ്മരിക്കപ്പെടുന്ന വ്യക്തിത്വമാണ്‌.
പതിനെട്ടാം നൂറ്റാണ്ടിലെ ഇസ്‌ലാമിക പണ്ഡിതനായ ഷാഹ് വലിയുല്ലാഹ് ദഹ്‌ലവി പറയുന്നു: “ ഒരോ നൂറ്റാണ്ടിന്‌ ഒടുവിലായും ഒരു പരിഷ്കർത്താവ്(മുജദ്ദിദ്) വരും.ആദ്യ നൂറ്റാണ്ടിലെ മുജദ്ദിദ് അഹ്‌ലുസുന്നയുടെ ഇമാമായിരുന്ന ഉമർ ഇബ്നു അബ്ദുൽ അസീസ് ആയിരുന്നു ” അവലംബം ഗ്രന്ഥസൂചി {{ cite book }} : Invalid | ref=harv ( help ) {{ cite book }} : Cite has empty unknown parameter: | chapterurl= ( help ) {{ cite encyclopedia }} : Invalid | ref=harv ( help ) {{ cite encyclopedia }} : Invalid | ref=harv ( help ) {{ cite journal }} : Invalid | ref=harv ( help ) {{ cite book }} : Cite has empty unknown parameter: | chapterurl= ( help ) {{ cite book }} : Cite has empty unknown parameter: | chapterurl= ( help ) {{ cite book }} : Invalid | ref=harv ( help ) {{ cite book }} : Cite has empty unknown parameter: | chapterurl= ( help ) {{ cite book }} : Cite has empty unknown parameter: | chapterurl= ( help )
ഉമ്മർ തറമേൽ
സാഹിത്യനിരൂപകനും സംസ്കാരവിമർശകനും സർവ്വകലാശാലാദ്ധ്യാപനുമാണ് ഡോ.ഉമ്മർ തറമേൽ.
കോളേജിൽ നിന്ന് മലയാളസാഹിത്യത്തിൽ എം.എ. ബിരുദവും കോഴിക്കോട് സർവ്വകലാശാലയിൽനിന്ന് ഡോ.ചാത്തനാത്ത് അച്യുതനുണ്ണിയുടെ മാർഗ്ഗനിർദ്ദേശത്തിൽ പി.എച്ച്ഡി ബിരുദവും നേടി.
അലിഗഡ് സർവ്വകലാശാലയിലെ ആധുനികഭാഷാവിഭാഗത്തിൽ അദ്ധ്യാപകനായിരുന്നു.
മഹാത്മാഗാന്ധി സർവ്വകലാശാലയിലെ സ്കൂൾ ഓഫ് ലെറ്റേഴ്സിലും അദ്ധ്യാപകനായി പ്രവർത്തിച്ചിരുന്നു.
ഇപ്പോൾ കാലിക്കറ്റ് സർവ്വകലാശാല മലയാളവിഭാഗത്തിൽ അസോസിയേറ്ററ്റ് പ്രൊഫസറാണ്.
കൃതികൾ വരയും മൊഴിയും, ലേഖനങ്ങൾ, മൾബറി ബുക്സ്, കോഴിക്കോട്.
നോവൽ ഹരിതകം, നോവൽപഠനങ്ങൾ, ലിപി പബ്ലിക്കേഷൻസ്, കോഴിക്കോട് തീവണ്ടി ഒരു ദേശീയമൃഗം, ലിപി പബ്ലിക്കേഷൻസ്, കോഴിക്കോട് വായനയുടെ ആനമയിലൊട്ടകം,ബോധി പബ്ലിക്കേഷൻസ് നാടകത്തിന്റെ ലോകസഞ്ചാരം, നാടകപഠനം, കേരള ഭാഷാ ഇൻസ്റ്റിറ്റ്യൂട്ട്, തിരുവനന്തപുരം മാപ്പിളപ്പാട്ട് പാഠവും പഠനവും (ബാലകൃഷ്ണൻ വള്ളിക്കുന്നത്തിനോടൊപ്പം), ഡി.സി.ബുൿസ്, കോട്ടയം.
പരദേശി: സിനിമയും രാഷ്ട്രീയവും (എഡിറ്റർ), അതർ ബുക്സ്, കോഴിക്കോട്.
സിദാർമരങ്ങളുടെ സംഗീതം, ജിബ്രാൻ പരിഭാഷ, ലിപി പബ്ലിക്കേഷൻസ്, കോഴിക്കോട് റുബാഇയാത്ത്-പരിഭാഷ, ഒലിവ് പബ്ലിക്കേഷൻസ്,കോഴിക്കോട്.
നിലവിളികളും മർമ്മരങ്ങളും-ഇംഗ്മർ ബർഗ്മാന്റെ ക്രൈസ് ആന്റ് വിസ്പേഴിന്റെ പരിഭാഷ, മൾബറി, കോഴിക്കോട് ഇശലുകളുടെ ഉദ്യാനം, മാപ്പിളപ്പാട്ടുകൾ പഠനങ്ങൾ , ഒലിവ്, കോഴിക്കോട് ഡയസ്പോറ- പ്രവാസകവിതകളുടം സമാഹാരവും പഠനവും, ഹരിതം പബ്ലിക്കേഷൻസ്, കോഴിക്കോട്.
സീതിഹാജി കഥകളും ഫലിതങ്ങളും, ഡി സി ബുക്സ്, കോട്ടയം മറ്റ് സംഭാവനകൾ അവലംബം
ഉമൻഗോട്ട് നദി ഇംഗ്ലീഷ് വിലാസം https://ml.wikipedia.org/wiki/Umngot_River ഉമൻഗോട്ട് നദി
ഇന്ത്യയിൽ മേഘാലയയിലെ വെസ്റ്റ് ജയിന്ത്യാ ജില്ലയിലെ ഒരു നദിയാണ് ഉമൻഗോട്ട് (Umngot River) .
ഘാസി (Khasi), ജയിന്ത്യാ (Jaithia) മലനിരകളെ വേർതിരിച്ചുകൊണ്ടാണ് ഇത് ഒഴുകുന്നത്.
ഇതിലൂടെ ഒഴുകുന്ന ജലം കണ്ണാടി പോലെ തെളിഞ്ഞതാണ് എന്നത് നദിയെ ശ്രദ്ധേയമാക്കുന്നു , .
ഉമൻഗോട്ട് നദിക്കു കുറുകെ  1932 ൽ ബ്രിട്ടീഷുകാർ നിർമ്മിച്ച ഡൗകി പാലം‍‍ (Dawki Suspension Bridge) സഞ്ചാരികളെ ആകർഷിക്കുന്ന ഒരു പ്രധാന നിർമ്മിതിയാണ് .
ചിത്രശാല ഉമൻഗോട്ട് നദിക്കു കുറുകെയുള്ള ഡൗകി പാലം ഉമൻഗോട്ട് നദി ഉമൻഗോട്ട് നദിയിൽ മീൻ പിടിക്കുന്നയാൾ ഉമൻഗോട്ട് നദി- മറ്റൊരു കാഴ്ച ഉമൻഗോട്ട് നദിയിലെ ചെറിയൊരു വെള്ളച്ചാട്ടം ഉമൻഗോട്ട് നദിയുടെ ഒരു പോഷകനദിയ്ക്കു കുറുകെയുള്ള Double decker living root bridge അവലംബം